stanford-oval/wikipedia huggingface dataset:
เป๊ปซี่
ประวัติ > ยุคสมัยเป๊ปซี่

ก้าวใหม่ของวงการโฆษณา ในตอนปลายของทศวรรษ 1950 เกิดปรากฏการณ์ทางด้านประชากรศาสตร์ที่เรียกว่า Baby Boom ซึ่งโลกเปลี่ยนโฉมหน้าไปตลอดกาล คนอเมริกันต้องคิด กระทำ และ ดำรงชีวิต พวกเขาคือคนรุ่นใหม่ มีไลฟ์สไตล์ใหม่ และมุ่งหน้าไปสู่อนาคต ด้วยความเชื่อมั่นว่าสิ่งที่รออยู่ข้างหน้าต้องดีกว่าสิ่งที่ผ่านมา เป๊ปซี่-โคล่า จับทัศนคตินั้นรวมเข้ากับจิตวิญญาณของพวกเขา ด้วยชื่อที่อยู่เหนือเวลาและบ่งบอกถึงตัวตนของคนอเมริกันในวันนี้ พวกเขาคือ Pepsi Generation กลุ่มแรก ผู้นำทางสังคม ชอบความสนุกสนาน คนอเมริกันร่วมสมัยอ้างเอาเป๊ปซี่เป็นสัญลักษณ์ของพวกเขา ภายใต้แนวคิด มาเถิด! คุณคือคนยุคเป๊ปซี่ (Come Alive! You're in the Pepsi Generation) แคมเปญนี้ปล่อยออกมาในตอนต้นของช่วงยุค 60s สร้างมาตรฐานใหม่ให้กับการโฆษณา ใหม่ ไม่เหมือนใคร สะท้อนภาพวิถีชีวิตของคนอเมริกันได้อย่างที่สุด
นับตั้งแต่นั้นมา แคมเปญโฆษณา Pepsi Generation นี้ก็กลายเป็นหนึ่งในโฆษณาที่ชื่นชอบที่สุด และจดจำได้มากที่สุดอันหนึ่งของคนอเมริกัน – “Join the Pepsi People, Feelin' Free” “You've got a Lot to Live. Pepsi's Got a Lot to Give” “Have a Pepsi Day!” “Catch that PepsiSpirit!” “Pepsi Now!” “The Joy of Pepsi” - แคมเปญที่เป็นเหมือนกระจกสะท้อนภาพของอเมริกาได้อย่างดีที่สุด
เบบี้บูม ไม่ใช่เพียงจำนวนประชากรของประเทศชาติเท่านั้นที่เปลี่ยนไป แต่ยังเป็นการเปลี่ยนแปลงด้านพฤติกรรมการบริโภคอีกด้วย ดังนั้นในปี 1964 บริษัทจึงพัฒนาเครื่องดื่มแคลอรี่ต่ำที่ยังคงมีรสชาติเหมือนเป๊ปซี่-โคล่า ใช้ชื่อว่า ไดเอ็ท เป๊ปซี่มีการโฆษณาควบคู่ไปกับเป๊ปซี่ หนึ่งในโฆษณาชิ้นแรกๆ ของไดเอ็ท เป๊ปซี่ มีชื่อว่า Girlwatchers มีเพลงประกอบโฆษณาที่ติดหู จนได้รับความนิยมติดอันดับ top 40
ในปี 1964 เมาเทนดิว เครื่องดื่มที่ได้รับความนิยมในประเทศ กลายเป็นตัวสำคัญในการเสริมทัพความแข็งแกร่งให้กับเป๊ปซี่-โคล่า ด้วยแนวคิดการโฆษณา Ya-Hoo, Mountain Dew! ก็กลายมาเป็นลายเซ็นที่สร้างความจดจำให้กับตรายี่ห้อ การจำหน่ายเป๊ปซี่บรรจุกระป๋องที่เป็นที่นิยมในปัจจุบันนี้มีจุดเริ่มต้นในปี 1965 และในปีเดียวกันนั้นบริษัทเป๊ปซี่-โคล่ายุบรวมกับบริษัท ฟริโต-เลย์ ซึ่งเป็นบริษัทจำหน่ายขนมขบเคี้ยวที่ประสบความสำเร็จจากเมือง ดัลลัส เท็กซัส และกลายเป็นบริษัท PepsiCo, Inc. - หนึ่งในบริษัทประสบความสำเร็จของอเมริกา โดนัลด์ เอ็ม. เคนดัลล์ เป็นผู้ก่อตั้ง และหลังจากนั้นไม่นาน บริษัทก็เปิดธุรกิจในยุโรปตะวันออก และ ญี่ปุ่น
ประวัติ > ความท้าทายของเป๊ปซี่

ปรากฏการณ์ทางธุรกิจที่น่าจดจำเกิดขึ้นในช่วงทศวรรษ 1960 ถึงยุค 70 นักธุรกิจ สื่อ และ ผู้บริโภคสังเกตได้ว่าเป๊ปซี่เริ่มมาแรง และเริ่มตีตลาดเครื่องดื่มซอฟท์ดริงค์ โคคา-โคล่า ด้วยความสำเร็จ สื่อตั้งชื่อการแข่งขันนี้ว่า สงครามโคล่า และมันก็ส่งผลกระทบอย่างกว้างขวางต่อวงการอุตสาหกรรมเครื่องดื่มซอฟท์ดริงค์ ในปี ค.ศ. 1965 เปลี่ยนโลโก้จากรูปฝาขวดเป็นสัญลักษณ์ที่เรียบง่ายขึ้น
ตลอดยุค 70 เป๊ปซี่ยังคงก้าวหน้าอย่างต่อเนื่อง ขวดบรรจุขนาดใหญ่ได้รับการแนะนำออกสู่ตลาด อย่างเช่นขวด 32 ออนซ์ และ 64 ออนซ์ หลังจากนั้นขนาดบรรจุขนาดครอบครัวก็ทำให้ใช้งานได้ง่ายยิ่งขึ้น ซึ่งต้องขอบคุณขวดพลาสติกที่มีน้ำหนักเบา นำไปรีไซเคิลได้ และด้วยเทคโนโลยีที่ทันสมัย พลาสติกก็มีน้ำหนักเบาและแข็งแรงยิ่งกว่าแก้ว ในปี 1970 บริษัทย้ายสำนักงานใหญ่จากนิวยอร์กไปยัง เพอร์เชส นิวยอร์ก เมื่อผู้บริโภคเปลี่ยน และเป๊ปซี่เปลี่ยน และ Pepsi Generation ยังคงดำเนินไปได้อย่างถูกจังหวะเวลา ไดเอทเป๊ปซี่ ยังคงเติบโตขึ้นอย่างต่อเนื่อง โฆษณาของ เมาเทนดิว ก็แพร่ภาพทางโทรทัศน์ไปทั่วประเทศเป็นครั้งแรก ในต่างประเทศ ประมาณ 15 ปีให้หลังที่รองประธานาธิบดี นิกสัน และนายกรัฐมนตรี ครุสชอฟ ของโซเวียตได้เยี่ยมชมตู้จำหน่ายเป๊ปซี่-โคล่า ที่งานแสดงสินค้า American Exposition เป๊ปซี่กลายมาเป็นสินค้าอุปโภคบริโภคอันดับแรกของอเมริกาที่มีการผลิตในสหภาพโซเวียต ระหว่างครึ่งทศวรรษของ Pepsi Challenge มีการทำกลยุทธ์ทางการตลาดนานาชาติ เมื่อผู้บริโภคได้ทดลองดื่มแล้วและยืนยันว่าผู้คนจำนวนมากชื่นชอบรสชาติของเป๊ปซี่มากกว่าโค้ก แคมเปญ Pepsi Challenge ทำให้เรื่องจริงกลายเป็นโฆษณา ด้วยการบันทึกภาพการทดลองดื่มเป๊ปซี่และโค้ก แคมเปญนี้สร้างประวัติศาสตร์ทางการตลาด และช่วยให้เป๊ปซี่ได้รับส่วนแบ่งการตลาดเพิ่มขึ้น ในปี 1976 อย่างไม่เคยมีมาก่อน เป๊ปซี่-โคล่า กลายเป็นเครื่องดื่มซอฟท์ดริงค์ที่มียอดขายมากที่สุดในซูเปอร์มาร์เก็ตในอเมริกา ในตอนต้นของ 1980s เป๊ปซี่เป็นอันดับหนึ่งในด้านของการขายสินค้าซื้อกลับบ้าน (ร้านขายของชำ และร้านสะดวกซื้อ) ตลาดของการลดน้ำหนักเติบโตขึ้น และไดเอทเป๊ปซี่ก็เจริญเติบโตด้วย เช่นกันกับ เมาเท่นดิว ที่ทะยานตัวขึ้นด้วยแคมเปญโฆษณา Give Me a Dew
ประวัติ > เป๊ปซี่ฮิตติดชาร์ต

ในปี 1984 แทบจะไม่มีใครสังเกตว่า Pepsi Generation ได้ฉลองครบรอบปีที่ 20 แต่กลับสร้างประวัติศาสตร์หน้าใหม่ให้กับวงการโฆษณา ซึ่งในครั้งนี้ดนตรีป๊อปได้เข้ามารับบทเด่น ด้วย Pepsi. The Choice of a New Generation และอีกครั้งที่ส่งให้เป๊ปซี่เป็นผู้นำแถวหน้าในวัฒนธรรมร่วมสมัย ในก้าวแรก แคมเปญ New Generation เป็นการปะทะกันระหว่างสุดยอดเอ็นเตอร์เทนเนอร์แห่งยุค ไมเคิล แจ๊คสัน และ บิลลี จีน นำแสดงในโฆษณาชุดของ เป๊ปซี่-โคลา เป็นการรวมเอาโลกของธุรกิจและความบันเทิงเข้าไว้ในวิถีทางที่ไม่มีใครเห็นมาก่อน
เส้นทางความสำเร็จของเป๊ปซี่ จากโฆษณา Pepsi Generation ถึง Pepsi Challenge และสู่ New Generation ส่งผลกระทบไปทั่ว โคคา-โคล่า ซึ่งเป็นคู่แข่งที่ใหญ่ที่สุดของ Pepsi-Cola พยายามหนีจากการเจริญเติบโตของเป๊ปซี่ จนได้ละทิ้งสูตรส่วนผสมเดิมๆ ที่ล้าสมัยของโค้ก และปรับเปลี่ยนให้รสชาติใกล้เคียงกับเป๊ปซี่ยิ่งขึ้น แต่อย่างไรก็ดีผู้บริโภคให้การปฏิเสธอย่างรวดเร็ว จนโคคา-โคล่าต้องกลับมาสู่ผลิตภัณฑ์เดิมภายใต้ชื่อ โคคา-โคล่า คลาสสิก ประธานเป๊ปซี่ โรเจอร์ เอ็นริโค ประกาศชัยชนะในสงครามโคล่า และให้รางวัลแก่พนักงานของเป๊ปซี่ด้วยการประกาศวันหยุดเพิ่มเติมตลอดช่วงยุค 80 ดารา ซูเปอร์สตาร์ มากมายได้เข้ามาร่วมงานกับเป๊ปซี่ รวมทั้งนักร้องเพลงป๊อปอย่าง ไลโอเนล ริชชี่, ทีน่า เทอร์เนอร์, เดวิด โบวี่, เกล็น เฟรย์ และ กลอเรีย เอสตาฟาน และนักกีฬาชื่อดัง โจ มอนทานา และ แดน มาริโน ผู้ลงสมัครรับเลือกตั้งรองประธานาธิบดีสหรัฐอเมริกาซึ่งเป็นผู้หญิงคนแรก เจอรัลดีน เฟอร์ราโร ก็นำแสดงในสปอตโฆษณา ไดเอทเป๊ปซี่ ด้วย ไมเคิล เจ. ฟ็อกซ์ ก็ได้ฝากฝีมือยอดเยี่ยมไว้ในภาพยนตร์โฆษณาชุดของ เป๊ปซี่ และ ไดเอทเป๊ปซี่ ไมเคิล แจ๊คสัน กลับมานำแสดงในภาพยนตร์โฆษณาอลังการ และเป๊ปซี่ได้ขึ้นไปบนกระสวยอวกาศซึ่งออกแบบเป็นพิเศษ กระป๋องอวกาศ เมื่อเป๊ปซี่ขยายฐานผู้บริโภคออกไปด้วยการโฆษณา การขยายไปนานาชาติก็ดำเนินต่อไป เป๊ปซี่เปิดตลาดใหม่ๆ ด้วยการกระจายไปยังประเทศจีน ในตอนกลางของทศวรรษมีโรงงานเป๊ปซี่มากกว่า 600 โรงใน 148 ประเทศทั่วโลก
ประวัติ > สหัสวรรษใหม่และเข้าสู่ยุคดิจิทัล

เมื่อเข้าสู่สหัสวรรษใหม่ ทีมวิจัยและพัฒนาของเป๊ปซี่ได้ออกผลิตภัณฑ์ใหม่ของเป๊ปซี่ เมาเทนดิวออกรสชาติใหม่: Mountain Dew Code Red (เมาเทนดิวรสเชอร์รี่) และ Mountain Dew LiveWire (เมาเทนดิวรสส้ม) และ เซียร์รา มิสต์ ออกผลิตภัณฑ์ใหม่รสมะนาว แบรนด์ชั้นนำของเป๊ปซี่นำทัพด้วย Pepsi ONE, Pepsi Twist, Pepsi Vanilla และ Pepsi Edge เป๊ปซี่ที่มีแคลอรี และน้ำตาลแค่ครึ่งเดียวของโคล่าปกติ ความต้องการเครื่องดื่มปราศจากคาร์บอเน็ตของผู้บริโภคเพิ่มสูงขึ้นอย่างฉับพลัน เป๊ปซี่ตอบสนองด้วยเครื่องดื่มเพื่อสุขภาพ SoBe และเสริมด้วยเครื่องดื่มอย่างเช่น Dole และ ทรอปิคคาน่า เป๊ปซี่ให้ความสดชื่นสำหรับทุกรสชาติและทุกเวลาของวัน ผ่านทั้งทางสื่อกระจายเสียง อินเทอร์เน็ต และ ตู้เครื่องดื่ม การโฆษณาและการตลาดที่เหนือชั้นของเป๊ปซี่ก็ยังเป็นผู้นำที่กล่าวขานอีกด้วย
เมาเทนดิวนำเสนอตัวเองภายใต้คอนเซ็ปต์ความตื่นเต้นท้าทายของ Dew Dudes ไม่ว่าจะเป็นการปีนเขาจนถึงสู้กับเสือชีต้า ไม่มีอะไรที่คนพวกนี้จะไม่ทำเพื่อให้ได้เมาเท่นดิวของเขา การเป็นพันธมิตรกับบริษัทที่มีชื่อเสียงอื่นๆ ทำให้เป๊ปซี่และตรายี่ห้อสดใหม่อยู่ในใจผู้บริโภคเสอ และยืนอยู่แถวหน้า การสร้างความสัมพันธ์ทางการตลาดกับ Yahoo เป็นการช่วยโปรโมทเว็บไซต์ให้เป็นที่รู้จัก ผู้บริโภคสามารถนำคะแนนเป๊ปซี่มาแลกของรางวัลทางออนไลน์ได้ เป๊ปซี่ทีวี ออกอากาศครั้งแรกด้วยการโชว์เพลง “Pepsi Smash” เป๊ปซี่ยังจับมือกับ Apple Computer, Inc. เว็บไซต์ iTunes และเครื่องเล่นเพลง iPod เพื่อจับสลากรางวัลให้ดาวน์โหลดฟรี และรางวัลอื่นๆ อีกด้วย
ในสนามกีฬา เป๊ปซี่จับมือกับสมาคมเบสบอลที่ดังที่สุด สมาคมฟุตบอลดัง และสมาคมฟุตบอลทีมชาติ รวมทั้งกับดาวเด่นของแต่ละสมาคมกีฬาอีกด้วย ปัจจุบันนี้ Pepsi-Cola ยังคงสร้างสรรค์สิ่งใหม่ๆ สร้างผลิตภัณฑ์ใหม่ รสชาติใหม่ๆ และบรรจุภัณฑ์ใหม่ๆ ในหลากหลายรูปทรงและขนาดเพื่อรองรับความต้องการที่สูงขึ้น เพื่อเป็นตัวเลือกให้กับผู้บริโภค เป๊ปซี่ยังคงมองหาวิถีทางที่จะทำให้ผู้บริโภคได้รับสินค้าที่พวกเขาต้องการ ได้ทุกเมื่อ และทุกที่
ในปี ค.ศ. 2023 เป๊ปซี่ได้เปลี่ยนโลโก้ในรอบ 9 ปี ด้วยโลโก้ที่เหมือนในปี ค.ศ. 1965 - ค.ศ. 1991
เป๊ปซี่ในประเทศไทย

แต่เดิม เป๊ปซี่โค อินค์.สหรัฐอเมริกา ทำสัญญามอบสิทธิในการผลิตและจัดจำหน่ายเป๊ปซี่ในประเทศไทย ให้แก่บริษัท เสริมสุข จำกัด (มหาชน) โดยเสริมสุขก่อตั้งโรงงานขนาดย่อมแห่งแรก ขึ้นบนเนื้อที่ราว 4 ไร่ บริเวณริมถนนสีลม และเริ่มการจัดจำหน่ายสินค้าประเภทขวดแก้วขนาด 10 ออนซ์ ภายใต้กำลังการผลิตวันละ 20,000 ขวดเป็นครั้งแรก ในเวลาเช้าของวันที่ 18 มีนาคม พ.ศ. 2496 ภายใต้คำขวัญโฆษณาที่ว่า ดีมาก มากดี (อังกฤษ: Quality Quantity)  โดยจำหน่ายในราคา 1 บาท
ในประเทศไทยเป๊ปซี่จัดจ้างผลิต ภาพยนตร์โฆษณาทางโทรทัศน์ เป็นครั้งแรกเมื่อ พ.ศ. 2525 จนถึงปัจจุบัน โดยมีนักแสดง นักร้องชื่อดังจำนวนมาก ซึ่งเคยเป็นผู้นำเสนอสินค้า (Presenters) ให้กับเป๊ปซี่ เช่น สินจัย หงษ์ไทย, ฉัตรชัย เปล่งพานิช, อัญชลี จงคดีกิจ, วงเฉลียง, พีท ทองเจือ, ปกรณ์ ลัม, บอดี้สแลม เป็นต้น
ทว่าหลังจากดำเนินธุรกิจร่วมกันมาเป็นเวลาถึง 59 ปี ในที่สุดเมื่อวันเสาร์ที่ 31 มีนาคม พ.ศ. 2555 บริษัทแม่เป๊ปซี่โค อินค์. ก็ยุติการต่อสัญญาผลิตและจัดจำหน่ายเป๊ปซี่กับ บจก.เสริมสุข เป็นผลให้สัญญาดังกล่าวสิ้นสุดลงในวันที่ 31 ตุลาคม พ.ศ. 2555 โดยเป๊ปซี่โค อินค์.จัดตั้งบริษัทเป๊ปซี่-โคลา (ไทย) เทรดดิ้ง จำกัด ขึ้นเพื่อดำเนินธุรกิจการผลิตและจัดจำหน่ายเครื่องดื่มเป๊ปซี่ รวมถึงมิรินด้าและเซเว่นอัพ ในประเทศไทยอย่างต่อเนื่อง ตั้งแต่วันที่ 1 พฤศจิกายน พ.ศ. 2555 นับแต่บัดนั้น ส่วนแบ่งการตลาดของเป็ปซี่ลดต่ำลง ปิดตำนานความเป็นเจ้าตลาดน้ำดำอันดับหนึ่งของประเทศไทยที่เคยครองมาหลายทศวรรษ
แหล่งข้อมูลอื่น

เว็บไซต์ทางการ
Pepsi Gallery – Pepsi Promotional site ที่ เวย์แบ็กแมชชีน (เก็บถาวร มกราคม 15, 2007)
Official Pepsi page on PepsiCo UK & Ireland
เว็บไซต์เป๊ปซี่  (ไทย)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  มิวสิกเบรนซ์ ค่ายเพลง 
โลโก้ในปี ค.ศ. 1898 (ต้นฉบับ)
โลโก้ในปี ค.ศ. 1905
โลโก้ในปี ค.ศ. 1940 เริ่มปั๊มโลโก้เป๊ปซี่ลงที่ตัวขวดแก้ว โดยที่ก่อนหน้านี้จะเป็นการติดฉลากกับตัวขวด
โลโก้ในปี ค.ศ. 1950 มีการใช้ฝาขวดเป็นโลโก้ของเป๊ปซี่ และใช้สโลแกน "Bigger Drink, Better Taste." เป๊ปซี่เปลี่ยนสีของฝาขวดเป็นสีแดง ขาว และน้ำเงิน เพื่อเป็นการสนับสนุนกองทัพอเมริกา
โลโก้ในปี ค.ศ. 1962
โลโก้ในปี ค.ศ. 1970-1991 มีการพัฒนาโลโก้อีกครั้งให้เป็นรูปทรงสี่เหลี่ยม และใช้โลโก้แบบนี้ต่อมาอีกหลายปี
โลโก้ในปี ค.ศ. 1998 เป็นการเฉลิมฉลองวาระครบรอบหนึ่งศตวรรษของเป๊ปซี่ มีการใช้รูปทรงกลมที่มีแถบสีขาว พาดกลางระหว่างสีแดงและน้ำเงิน มาใช้เป็นสัญลักษณ์ใหม่ ของเป๊ปซี่ทั่วโลก เพื่อสื่อถึงความเป็นผู้นำ และสื่อถึงความทันสมัย พร้อมที่จะก้าวสู่สหัสวรรษใหม่
โลโก้ในปี ค.ศ. 2003–2008 เป๊ปซี่ต้อนรับสหัสวรรษใหม่ด้วยการปรับเปลี่ยนโลโก้ ให้ดูสดชื่นสดใสมากขึ้น
โลโก้ในปี ค.ศ. 2008 - ค.ศ. 2014
โลโก้ในปี ค.ศ. 2014 - ค.ศ. 2023
โลโก้ในปี ค.ศ. 2023 - ปัจจุบัน เพื่อฉลองครบรอบ 125 ปี เป๊ปซี่
พระนครฟิลม์

| --- | --- |

ประเภท: บริษัทจำกัด
อุตสาหกรรม: ภาพยนตร์
ก่อตั้ง: พ.ศ. 2544
สำนักงานใหญ่: 202/13 ซอยประวิทย์และเพื่อน ถนนประชาชื่น แขวงลาดยาว เขตจตุจักร กทม. 10900
บุคลากรหลัก: มาโนช ธนารุ่งโรจน์  กรรมการผู้จัดการใหญ่ ธนพล ธนารุ่งโรจน์ กรรมการผู้จัดการ วิชัย ธนารุ่งโรจน์ กรรมการผู้จัดการ วรรณี ธนารุ่งโรจน์ กรรมการผู้จัดการ
ผลิตภัณฑ์: ภาพยนตร์
เว็บไซต์: http://www.phranakornfilm.com/
พระนครฟิล์ม เป็นบริษัทผู้สร้างภาพยนตร์ไทย ก่อตั้งโดยกลุ่มสายภาพยนตร์ ธนาซีเนเพล็กซ์ (ตระกูลธนารุ่งโรจน์) ซึ่งเคยเป็นเจ้าของโรงภาพยนตร์หลายแห่งมาก่อน โดยผลิตภาพยนตร์เรื่อง ผีหัวขาด เป็นเรื่องแรกในปี พ.ศ. 2545 และผลิตภาพยนตร์จนถึงปัจจุบัน
รายชื่อผู้กำกับภาพยนตร์

บำเรอ ผ่องอินทรีย์
ธนิตย์ จิตนุกูล
พจน์ อานนท์
ยุทธเลิศ สิปปภาค
พิเชษฐ์ เอี่ยมชาวนา
เจริญพร อ่อนละม้าย
อภิสิทธิ์ โอภาสเอี่ยมลิขิต
เฉลิม วงศ์พิมพ์
ธีระวัฒน์ รุจินธรรม (เปีย)
มารุต สาโรวาท
พิสุทธิ์ แพร่แสงเอี่ยม
ทิวา เมยไธสง
ธรธร สิริพันธ์วราภรณ์
วิโรจน์ ทองชิว
สุขุม เมธาวนิช
สรัญญา น้อยไทย
ศักดิ์ชัย ศรีบุนนาค
วรพจน์ โพธิเนตร
ธนดล นวลสุทธิ์
ธรรมนูญ สกุลบุญถนอม
ธัญญ์วาริน สุขะพิสิษฐ์
มานุสส วรสิงห์
ชาติชาย เกษนัส
ณัฐพีระ ชมศรี
จิตต์สินธ์ ผ่องอินทรกุล (โน้ต จูเนียร์)
โสภณ นิ่มอนงค์ (ช้างน้อย)
วรวุฒิ ชวนอยู่ (อุ้ย)
ปฏิภาณ คณาสารสมบัติ (ช้าง)
ธนกร พงษ์สุวรรณ
อัศจรรย์ สัตโกวิท
ฐิติพงศ์ ใช้สติ
ฯลฯ
ชาคริต เเย้มนาม
เฮบริดีส

| --- | --- |
 อินเนอร์เฮบริดีสและเอาเตอร์เฮบริดีส
ที่ตั้ง
OS grid reference: NF 96507 00992
ภูมิศาสตร์กายภาพ
หมู่เกาะ: เฮบริดีส
การปกครอง
รัฐเอกราช: สหราชอาณาจักร
ประเทศ: สกอตแลนด์

เฮบริดีส (อังกฤษ: Hebrides; แกลิกสกอต: Innse Gall, pronounced [ˈĩːʃə ˈkaul̪ˠ]; นอร์สเก่า: Suðreyjar, แปลตรงตัว 'เกาะทางใต้') เป็นกลุ่มเกาะนอกชายฝั่งตะวันตกของแผ่นดินใหญ่ประเทศสกอตแลนด์ กลุ่มเกาะนี้แบ่งออกเป็นสองกลุ่มหลัก โดยชื่อตั้งตามความใกล้ไกลกับแผ่นดินใหญ่ คือ อินเนอร์เฮบริดีสและเอาเตอร์เฮบริดีส
เกาะเหล่านี้มีประวัติศาสตร์การอยู่อาศัยมายาวนาน (ย้อนกลับไปถึงยุคหินกลาง) และวัฒนธรรมของผู้อยู่อาศัยก็ได้รับอิทธิพลมาจากวัฒนธรรมของ ผู้พูดภาษาเคลต์ ผู้พูดภาษานอร์ส และผู้ที่พูดภาษาอังกฤษ ตามลำดับ ความหลากหลายนี้สะท้อนให้เห็นได้จากชื่อต่าง ๆ ที่ตั้งให้กับเกาะต่าง ๆ ซึ่งมาจากภาษาต่าง ๆ ที่เคยพูดกันในช่วงต่าง ๆ ของประวัติศาสตร์
เฮบริดีสเป็นแหล่งต้นกำเนิดของวรรณกรรมภาษาแกลิกของสกอตแลนด์และดนตรีแกลิก ในปัจจุบันเศรษฐกิจของเกาะต่าง ๆ ขึ้นอยู่กับการทำครอฟติง (วิธีชีวิตที่ครอบครองที่ดินและทำเกษตร) การประมง การท่องเที่ยว อุตสาหกรรมน้ำมัน และพลังงานทดแทน เฮบริดีสมีความหลากหลายทางชีวภาพน้อยกว่าสกอตแลนด์แผ่นดินใหญ่ แต่มีแมวน้ำและนกทะเลอยู่เป็นจำนวนมาก
เกาะเหล่านี้มีพื้นที่รวมกัน 7,285 ตร.กม. และ ข้อมูลเมื่อ 2011 ประชากรรวมประมาณ 45,000 คน
เห็ดเผาะ เชิญยิ้ม

| เห็ดเผาะ เชิญยิ้ม |
| --- | --- |
เกิด: 18 มีนาคม พ.ศ. 2525 (42 ปี) อัญชลี พุดทรัพย์
คู่ครอง: หัสชัย กลิ่นธูป จิรวัฒน์ วัฒน์จินดาสิริ
อาชีพ: นักแสดงตลก, นักแสดง, นักร้อง
ฉัตรรัตน์ วัฒน์จินดาศิริ เป็นที่รู้จักในชื่อ เห็ดเผาะ เชิญยิ้ม (ชื่อเดิม: อัญชลี พุดทรัพย์ หรือ รัชภร รัชต์ทวี; 18 มีนาคม พ.ศ. 2525) ชื่อเล่น เชอรี่ นักแสดงตลกหญิงร่างอ้วนชื่อดังชาวไทย ที่มีเอกลักษณ์เป็นที่จดจำได้ คือ การแกล้งทำเป็นตาเหล่ และพูดเสียงไม่ชัด
ประวัติ

เห็ดเผาะเกิดเมื่อวันพฤหัสบดีที่ 18 มีนาคม พ.ศ. 2525 ที่ตำบลโพธิ์พระยา อำเภอเมือง จังหวัดสุพรรณบุรี ในครอบครัวลิเก เป็นลูกคนโตในบรรดาพี่น้องทั้งหมด 7 คน เห็ดเผาะเริ่มต้นการเป็นนักแสดงตั้งแต่ยังเด็กอายุเพียง 5 ขวบ จากการที่เป็นเด็กชอบแสดงออก และชอบร้องเพลง โดยสามารถร้องเพลงเลียนเสียงของนักร้องหญิงชื่อดังได้หลายคน เช่น พุ่มพวง ดวงจันทร์, คัทลียา มารศรี, ศิริพร อยู่ยอด จึงถูกให้แสดงเป็นแขกในช่วงออกแขกโหมโรงก่อนที่ลิเกจะแสดง จากความสามารถในการแสดงออกและร้องเพลงนี้ทำให้กิตติศัพท์นี้ได้รับรู้ถึงผู้เป็นลุงเขย คือ ผู้เป็นสามีของพี่สาวพ่อ โดยมารับเอาตัวไปเลี้ยงต่อที่กรุงเทพมหานคร โดยหมายให้เป็นตลกคาเฟ่ตั้งแต่เด็ก
เห็ดเผาะ มาอยู่กับลุงเขยที่ย่านฝั่งธนบุรีแถวซอยจรัญสนิทวงศ์ 13 ชนิดที่ผู้เป็นแม่ไม่ทราบมาก่อน ถึงกับร้องไห้และไปแจ้งความกับผู้ใหญ่บ้านเมื่อรู้ว่าลูกของตนหายไป ด้วยความเป็นเด็กและสามารถร้องเพลงได้ ทำให้เห็ดเผาะเป็นตัวดึงดูดแขกในคาเฟ่หลายแห่งที่ได้เล่นในย่านฝั่งธนฯ โดยใช้ชื่อว่า "เชอรี่ ดอกโสน" เห็ดเผาะสามารถทำเงินให้กับคณะได้เป็นอย่างมาก แต่ลุงเขยก็เก็บเอาไปหมด เหลือไว้ให้เจ้าตัวเพียงวันละไม่กี่บาท ขณะนั้นเห็ดเผาะต้องเล่นตลกตั้งแต่เวลา 21.00 จนถึง 05.30 น. ของวันใหม่ทุกวัน ด้วยความเป็นเด็กก็มีการโยเยหรือง่วงนอน รวมถึงไม่ได้เรียนหนังสือด้วยทั้งที่อายุเลยเกณฑ์ที่จะเข้าโรงเรียนแล้ว ผู้เป็นลุงเขยก็ได้ทุบตีด้วยความรุนแรงหลายต่อหลายครั้ง บางครั้งก็กระทำต่อหน้าแขกที่คาเฟ่บนเวที ต่อมาชื่อเสียงของตลกเด็กคณะนี้เริ่มเป็นที่รู้จัก ทำให้มีหลายคนตั้งข้อสังเกตถึงการทารุณกรรมเด็ก มีหลายคนเข้ามาถามไถ่หรือแสดงความเป็นห่วง หลายคนเป็นบุคคลในวงการบันเทิง เช่น กรุง ศรีวิไล และช.อ้น ณ บางช้าง โดยเฉพาะในรายของ ช.อ้น ถึงกับรับอุปการะเห็ดเผาะเสมือนลูกบุญธรรม ทำให้ลุงเขยไม่กล้าทุบตีเป็นเวลานานถึง 1 ปี
เห็ดเผาะ มาได้รับการศึกษาเมื่ออายุได้ 8 ขวบ ย่าง 9 ขวบ ที่โรงเรียนวัดดีดวด เขตบางกอกใหญ่ และเข้าเรียนชั้นประถมศึกษาปีที่ 1 (ป.1) เลยทันที โดยไม่ผ่านการเรียนชั้นอุบาลเพราะอายุมากแล้ว แต่ด้วยความที่ต้องเล่นตลกทั้งคืนเลิกเมื่อเวลาเช้ามืด และต้องไปเรียนต่อในเวลาเช้า ทำให้เห็ดเผาะต้องหลับในห้องเรียน ทำให้ครูสอบถาม จึงได้รู้เรื่องราวทั้งหมด ครูจึงมาที่บ้านและได้ต่อว่าลุงเขย จากนั้นเป็นต้นมา เห็ดเผาะจึงไม่ได้เรียนต่ออีก เพราะลุงเขยจะให้เห็ดเผาะปกปิดเรื่องที่ถูกทารุณอยู่ตลอดเวลา
เห็ดเผาะ ตัดสินใจหนีออกจากบ้านของลุงเขย จากความช่วยเหลือของแวว จ๊กมก นักแสดงตลกหญิงผู้เป็นน้องสาวของหม่ำ จ๊กมก โดยนัดหมายให้ไปเจอที่คาเฟ่แห่งหนึ่งย่านดาวคะนอง ทำให้ได้กลับไปพบแม่ที่จากกันมาหลายปีที่สุพรรณบุรี
ต่อมาเห็ดเผาะได้อยู่กับคณะตลกที่มีชื่อเสียงอีกหลายคณะ เช่น เพชร ดาราฉาย, ยอด นครนายก, ดอน จมูกบาน และบอล เชิญยิ้ม
ชื่อเห็ดเผาะนั้น เป็นการตั้งให้โดยโน้ต เชิญยิ้ม จากการที่ไปได้เล่นซิตคอมเรื่องหนึ่ง เพื่อให้เป็นที่จดจำได้แทนชื่อ เชอรี่ ที่ใช้มาตั้งแต่ต้น
ชีวิตส่วนตัว

เห็ดเผาะ เชิญยิ้ม เธอเคยอยู่กินกับหัสชัย กลิ่นธูป (ตี๋ สลัมบอย) ปัจจุบันเธอได้อยู่กินกับนักแสดงเหมือนกัน คือ จิรวัฒน์ วัฒน์จินดาสิริ ชื่อเล่น กบ ซึ่งเป็นพระเอกลิเก ซึ่งใช้ฉายาในวงการลิเกว่า พระเอกหน้าหวาน ฟ้าประธาร หอมหวล 2 ทั้งคู่มีบุตรด้วยกันสองคน เป็นชายและหญิงอย่างละคน ซึ่งก่อนหน้านี้เธอและสามีคนปัจจุบันเคยแยกกันอยู่ 13 ปี ก่อนกลับมาคบหากันอีกครั้งหนึ่ง
ละครโทรทัศน์

พฤกษาสวาท (ละครช่อง 3) (2551)
แม่ศรีไพร (ละครช่อง 7) (2553)
ยายบุญกับหมอทึ่ม (ละครช่อง 3) (2556)
เงา  (ละครช่อง 7) (2557)
อตีตา (ละครช่อง 7) (2558)
นางบาป (ละครช่องวัน) (2559)
GUARDIAN หักเหลี่ยมมัจจุราช (ละครช่องโมโน 29) (2559)
คู่ซ่ารสแซ่บ (ละครช่อง 7) (2560)
บ่วงสไบ (ละครช่อง 7) (2562)
รักจังเอย (ละครช่อง 3) (2562)
ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2551 | หลวงพี่เท่ง 2 รุ่นฮาร่ำรวย | คำหล้า |  |
| บ้านผีเปิบ | เจ๊แบ๊ะ |  |  |
| 2552 | บุปผาราตรี 3.1 | แพนเค้ก |  |
| บุปผาราตรี 3.2 | แพนเค้ก | รับเชิญ |  |
| 2553 | สามย่าน |  |  |
ซารังเฮโยเการักที่เกาหลี: 
| อีส้มสมหวัง ชะชะช่า | เจ้าของร้านเสริมสวย | รับเชิญ |  |
| 2554 | หมาแก่ อันตราย | แพนเค้ก |  |
| ปัญญา เรณู | ครูหมวย |  |  |
| 2555 | ครูหมวย |  | ปัญญา เรณู 2 |
| วงจรปิด | แคชเชียร์อ้วน |  |  |
| 2557 | ตุ๊กแกรักแป้งมาก | ครูอ้วน |  |
ศรีธนนชัย: 
| 2565 | บักแตงโม | คนในวงไพ่ |  |
ซิตคอม

รักต้องซ่อม (2550) รับบท เห็ดเผาะ
ก่อนบ่ายคลายเครียด (2551)
เฮฮาหน้าซอย (ซิทคอม) (2553)
วงษ์คำเหลา เดอะซีรีส์ รับบท ตาหวาน
นัดกับนัด ตอน ต้องตาต้องใจ (2554; ออกอากาศซ้ำ 2555) รับบท ต้องตา
ระเบิดเถิดเทิง ลั่นทุ่ง ตอน หมอจ๋า... รักษาใจ (2554)
คลื่นแทรกผี (ซิทคอมช่อง 9) (2557)
มิวสิควิดีโอ

ติดประชุม - ศร สินชัย ดอกอ้อ ทุ่งทอง
หลวงกัลยาณมิตตาวาส (ทับ พาทยโกศล)

หลวงกัลยาณมิตตาวาส (ทับ พาทยโกศล) เดิมเป็นชาวอยุธยา ไม่ทราบปีเกิด ย้ายเข้ามาอยู่ในกรุงเทพฯ ในราวสมัยรัชกาลที่ 2 ยึดอาชีพทำวงพิณพาทย์ ต่อมา ได้เป็นเจ้ากรมของวัดกัลยาณมิตร จึงมักเรียกท่านว่าเจ้ากรมทับ ท่านเป็นนักดนตรี เล่นดนตรีได้ทุกชนิด แต่เชี่ยวชาญซอสามสาย เคยประจำวงพิณพาทย์ของสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นหัวหน้าวงดนตรีประจำบ้าน ของ พระยาภาสกรวงศ์ และได้รับพระราชทานนามสกุล พาทยโกศล จากสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ชีวิตครอบครัวนั้น ท่านมีภรรยา 3 คน ชื่อ แสง นวล และสุข ท่านมีบุตรกับภรรยาชื่อแสง 2 คนคือ หนู และทั่ว บุตรชายที่ชื่อทั่วนี้ ต่อมาคือจางวางทั่ว พาทยโกศล นักดนตรีไทยที่มีชื่อเสียง มีบุตรชายกับภรรยาที่ชื่อนวล 1 คนคือ แมว ที่ต่อมาเป็นนักดนตรีที่มีชื่อเสียงทางเครื่องหนัง ส่วนภรรยาชื่อสุขนั้น ไม่ปรากฏว่ามีบุตรธิดา หลวงกัลยาณมิตตาวาสถึงแก่กรรมเมื่อราว พ.ศ. 2462
แหล่งข้อมูลอื่น

ห้องสมุดดนตรีสมเด็จพระเทพรัตน์
กุญแจมือ

กุญแจมือชนิดไฮแอท 2010 ที่ใช้ในยุค 1990
กุญแจมือของตำรวจดัตช์
กุญแจมือ (อังกฤษ: Handcuffs) เป็นอุปกรณ์ที่ออกแบบมาสำหรับรักษาความปลอดภัยโดยยึดข้อมือทั้งสองเข้าหากัน โดยประกอบด้วยส่วนหลักสองส่วน ซึ่งได้แก่โซ่และห่วงคล้อง ซึ่งแต่ละด้านที่ยึดข้อมือจะมีลักษณะเป็นวงล้อที่ป้องกันมิให้มีการเปิดส่วนที่รัดข้อมือบุคคลรายนั้นได้ โดยไม่ต้องมีกุญแจ กุญแจมือที่ไม่สามารถเปิดออกนี้ยังทำให้ไม่สามารถเคลื่อนย้ายข้อมือของบุคคลที่ถูกรัดแยกออกจากกันได้มากกว่าเพียงไม่กี่เซนติเมตรหรือเพียงไม่กี่นิ้ว ส่งผลให้การกระทำต่างๆเป็นไปได้อย่างยากลำบากหรือไม่สามารถกระทำต่อไปได้ สิ่งนี้มักใช้สำหรับผู้ต้องสงสัยจากการควบคุมตัวของตำรวจ
รูปแบบ

ใน ค.ศ. 1933 ตำรวจม้าแคนาดาใช้กุญแจมือชนิด "กุญแจมือนวม" สำหรับการป้องกันมิให้อาชญากรสามารถคว้าอาวุธปืนของเจ้าหน้าที่มาใช้ ในขณะที่การบังคับใช้ทางกฎหมายนั้นกลับไม่เคยได้รับความนิยม
พิพิธภัณฑ์แห่งชาติออสเตรเลียมีการเก็บรวบรวมกุญแจมือเป็นจำนวนมากนับตั้งแต่ปลายศตวรรษที่ 19 ไปจนถึงต้นศตวรรษที่ 20 กุญแจมือเหล่านี้ประกอบด้วย แบบ T, แบบ D และกุญแจมือรูปเลขแปด
แหล่งข้อมูลอื่น

The Lars Holst Restraint Collection
Yossie's Handcuff Collection
Atame's Collection of historical and modern Police restraints
Cuffman's collection เก็บถาวร 2008-06-05 ที่ เวย์แบ็กแมชชีน
Handcuffs.org - A Collector's Guide to Vintage Handcuffs
Collection of modern and historical restraints from the Czech Republic เก็บถาวร 2017-09-12 ที่ เวย์แบ็กแมชชีน
Specialised Hand Tools, including detailed descriptions เก็บถาวร 2018-10-05 ที่ เวย์แบ็กแมชชีน
US Handcuffs and Collectibles เก็บถาวร 2017-12-29 ที่ เวย์แบ็กแมชชีน
Russian site about handcuffs and bondage
ไอล์ออฟสกาย

| --- | --- |
ชื่อภาษาแกลิก: An t-Eilean Sgitheanach
การออกเสียง: [əɲ ˈtʲʰelan ˈs̪kʲi.anəx] ( ฟังเสียง)
ชื่อภาษานอร์สเก่า: Skíð
ความหมายของชื่อ: ที่มาไม่ชัดเจน
  
 แบงก์สตรีต
ที่ตั้ง

ไอล์ออฟสกายที่ตั้งของไอล์ออฟสกาย ในสกอตแลนด์
OS grid reference: NG452319
พิกัดภูมิศาสตร์: 57°18′25″N 6°13′48″W﻿ / ﻿57.307°N 6.230°W﻿ / 57.307; -6.230
ภูมิศาสตร์กายภาพ
หมู่เกาะ: สกาย
พื้นที่: 1,656 km2 (639 sq mi)
อันดับพื้นที่: 2 
จุดที่สูงที่สุด: Sgùrr Alasdair, 993 m (3,258 ft)
การปกครอง
รัฐเอกราช: สหราชอาณาจักร
ประเทศ: สกอตแลนด์
พื้นที่สภา: ไฮแลนด์
ประชากรศาสตร์
ประชากร: 10,008
อันดับประชากร: 4 
ความหนาแน่น: 6.04/km2 (15.6/sq mi)
นิคมใหญ่สุด: Portree

อ้างอิง: 
ไอล์ออฟสกาย (Isle of Skye) หรือเรียกง่าย ๆ ก็คือ สกาย ( /skaɪ/ ; แกลิกสกอต: An t-Eilean Sgitheanach  หรือ Eilean a' Cheò) เป็นเกาะที่ใหญ่ที่สุดและอยู่เหนือสุดในหมู่เกาะอินเนอร์เฮบริดีส ใน สกอตแลนด์ คาบสมุทรของเกาะนี้แผ่ขยายจากกึ่งกลางภูเขาซึ่งมีเทือกเขาคุยล์ลิน (Cuillin) เป็นจุดเด่น โดยเนินหินของคาบสมุทรมีทัศนียภาพภูเขาที่งดงามที่สุดแห่งหนึ่งของประเทศ
การอ้างอิง

↑  Murray (1966) p. 146.
1 2  Haswell-Smith (2004) p. 173.
↑  Haswell-Smith (2004) pp. 502–03. Modified to include bridged islands.
1 2  Area and population ranks: there are ป. 300 islands over 20 ha in extent and 93 permanently inhabited islands were listed in the 2011 census.
↑  "Get-a-map" เก็บถาวร 5 มิถุนายน 2011 ที่ เวย์แบ็กแมชชีน. Ordnance Survey. Retrieved 30 March 2008.
1 2 3  แม่แบบ:NRS1C
↑  Infobox reference is Haswell-Smith (2004) pp. 173–179 unless otherwise stated.
↑  "Isle of Skye". Ordnance Survey. สืบค้นเมื่อ 26 May 2019.
วศิษฏ์ ผ่องโสภา

| วศิษฏ์ ผ่องโสภา |
| --- | --- |
ชื่อเกิด: วศิษฏ์ ผ่องโสภา
เกิด: 26 กันยายน พ.ศ. 2531 (36 ปี) จังหวัดเชียงราย, ประเทศไทย
อาชีพ: นักแสดง, ดีเจ
ปีที่แสดง: พ.ศ. 2548-ปัจจุบัน
ฐานข้อมูล
IMDb
ThaiFilmDb
วศิษฏ์ ผ่องโสภา (ชื่อเล่น: แชมป์) เป็นอดีตนักแสดง และดีเจชาวไทย
ประวัติ

วศิษฏ์ เกิดเมื่อวันที่ 26 กันยายน พ.ศ. 2531 ที่โรงพยาบาลแม่สาย เชียงราย ประเทศไทย มีพี่สาว 2 คน จบการศึกษาชั้นมัธยมศึกษา จากโรงเรียนสวนกุหลาบวิทยาลัย จบการศึกษาจาก มหาวิทยาลัยกรุงเทพ ภาควิชาภาษาอังกฤษ
ผลงาน > ละครโทรทัศน์

ละครเทิดพระเกียรติ เรื่อง " ตามรอยพ่อ" (2550) รับบท กรณ์
ไต้ฝุ่นสุดซ่า สายฟ้าจอมกวน (2554) รับบท ภูมิ
ผลงาน > ภาพยนตร์

วัยอลวน 4 : ตั้ม-โอ๋ รีเทิร์น (2548) / รับบท หนามเตย
เขาชนไก่ (2549) / รับบท หน่อย
Bridge to Terabithia (2550) / ให้เสียงภาษาไทย ในบท เจส
ปิดเทอมใหญ่ หัวใจว้าวุ่น (2551) / รับบท รุ่นพี่ที่หัวลำโพง
ฝัน หวาน อาย จูบ (2551) / ตอน หวาน (ตอนหนุ่ม)
เดอะ กิ๊ก 3 (2552) / รับบท แฟ้ม
หนังผี (2554) / รับบท วรุต
หล่อลากไส้ (2556) / รับบท เซน
อวสานโลกสวย (2559) / รับบท เอิร์ธ
ผลงาน > ละครซิทคอม

รักต้องซ่อม (2550-2551) / รับบท แผ่นดิน
ผลงาน > ภาพยนตร์โฆษณา

รถจักรยานยนต์ ฮอนดา
ผลิตภัณฑ์ระงับกลิ่นกาย ทรอส
ขนมขบเคี้ยว ทวิสตี
ผลงาน > หนังสั้น

รักจริงปิ๊งเก้อ ตอน Never Again เพราะรัก...มีมากกว่าหนึ่ง (พ.ศ. 2557) รับบท เต๊ะ
ผลงาน > ดีเจ

เคยเป็นดีเจฮอต 91.5 เอฟเอ็มอยู่ช่วงหนึ่ง  แต่ปัจจุบันไม่ได้เป็นแล้ว
รางวัลอื่น ๆ

ตำแหน่งคนพันธุ์อา ปี 2005
50 หนุ่มคลีโอ
ดัชชี่บอย 2007
รางวัลหนุ่มหล่อหน้าใส เขาชนไก่เฟสติวอล์
โคคา-โคล่า

บทความนี้เกี่ยวกับเครื่องดื่ม สำหรับบริษัท ดูที่ โคคา-โคลา (บริษัท)
| --- | --- |

ขวดน้ำอัดลมโคคา-โคล่า
ประเภท: น้ำโคล่า
อุตสาหกรรมการผลิต: โคคา-โคลา (บริษัท)
ประเทศต้นกำเนิด:  สหรัฐ
เปิดตัว: 8 พฤษภาคม พ.ศ. 2429 (138 ปี)
สี: สีคาราเมล (E-150d)
รูปแบบอื่น:   Diet Coke  Diet Coke Caffeine-Free  Caffeine-Free Coca-Cola  Coca-Cola Zero Sugar  Coca-Cola Cherry  Coca-Cola Vanilla  Coca-Cola Citra  Coca-Cola Life  Coca-Cola Lime  Coca-Cola Mango 
สินค้าที่เกี่ยวข้อง: เป๊ปซี่ RC Cola Afri-Cola Postobón Inca Kola Kola Real Cavan Cola
เว็บไซต์: coca-cola.com
โคคา-โคล่า (อังกฤษ: Coca-Cola) หรือเรียกสั้นๆว่า โค้ก (Coke) เป็นน้ำอัดลมโคล่าที่ผลิตโดยบริษัทโคคา-โคล่า ในปี 2013 โค้กถูกขายในกว่า 200 ประเทศและดินแดนทั่วโลก โดยมีผู้บริโภคดื่มเครื่องดื่มของบริษัทมากกว่า 1.8 พันล้านคนต่อวัน โคคา-โคล่าอยู่ในอันดับที่ 94 ในรายชื่อ Fortune 500 ประจำปี 2024 ของบริษัทที่ใหญ่ที่สุดในสหรัฐอเมริกาแบ่งตามรายได้